Bove kafedralı

Bove kafedralı və ya Müqəddəs Pyotr kilsəsi () — Fransanın şimalında yerləşən Bove şəhərində (O-de-Frans, Uaza departamenti) katolik kilsəsi. Bove, Nyon və Senli yepiskopunun iqamətgahı burda yerləşir.
 Tarixi 
Tikinti işləri 1225-ci ildə yepiskop Milo de Nanteuil tərəfindən başladılıb. Bu, köhnə taxta dam örtüklü bazilikanın üçüncü yanğınından dərhal sonra baş verdi. Yanğından cəmi üç il əvvəl ibadətgah yenidən təqdis edilmişdi. Binanın zalı 1272-ci ildə iki mərhələdə tamamlandı. Bu mərhələlər arasında (1232-1238) IX Lüdoviklə münaqişə səbəbindən maliyyə böhranı yarandı. İki tikinti mərhələsi kiçik bir dəyişiklik və üslub fərqləri ilə seçilir. Yepiskop Qiyom de Qrez dövründə zalın hündürlüyünə əlavə 4.9 metr əlavə edildi və bu, onu Avropanın ən hündür tağlı kafedralına çevirdi. Zalın daxili tağları 47.5 metr hündürlüyə çatır ki, bu da eyni vaxtda tikilən Emyen kafedralını (42 metr) geridə qoyur. Bu xüsusiyyət Bove kafedralını bütün Qotika kafedralları arasında ən hündür tağlı kafedral edir. Bu, hündürlüyünə görə Romadakı Müqəddəs Pyotr bazilikasının nefindən (46.2 metr) bir qədər yüksəkdir.

1284-cü ildə yeni tamamlanmış zalın tağlarının bir hissəsinin uçması ilə işlər dayandırıldı. Bu uğursuzluq Qotika üslubunda işləyən fransız masonlar arasında inamsızlıq yaratdı. Bu hadisə Yüzillik müharibə və XIII əsrin problemləri ilə əlaqəli idi.

Bununla belə, böyükmiqyaslı Qotika üslubu davam etdi və zal eyni hündürlükdə yenidən quruldu, lakin daha çox sütun əlavə edildi və tağlar dörd hissəli tağlardan altı hissəli tağlara çevrildi. Giriş 1500-1548-ci illərdə inşa edildi. 1573-cü ildə 153 metr hündürlüyündəki mərkəzi qüllənin uçması ilə işlər yenidən dayandırıldı. Bu qüllə kilsəni dünyanın ən hündür tikilisi etmişdi (1569-1573). Bundan sonra heç bir struktur əlavə edilmədi. A formerly often-quoted beginning date of 1247 was based on an error made by an early historian of Beauvais.Murray 1980:533 note 5.

 Memarlığı 
Kafedral Yüksək Qotika üslubunda inşa edilib. Kafedral dünyanın ən hündür Qotika zalına malikdir. Tağların altında hündürlük 48.5 metr təşkil edir. 1569-1573-cü illərdə Bove kafedralı, 153 metr hündürlüyündəki qülləsi ilə dünyanın ən hündür ələ inşa edilən tikili idi.

 Qalereya 

 İstinadlar 

 Ədəbiyyat 


 Murray, Stephen: "The Choir of the Church of St.-Pierre, Cathedral of Beauvais: A Study of Gothic Architectural Planning and Constructional Chronology in Its Historical Context", The Art Bulletin 62.4 (December 1980), pp. 533–551


 Xarici keçidlər 

 Архив цифровых изображений собора в Бове (фотографии под лицензией creative commons, лазерные сканы, панорамы), данные исследовательской программы World Monuments Fund/CyArk.
 Панорамы в 360 градусов — виртуальный тур по соборам Франции, включая собор в Бове
 Захватывающие виды изнутри собора Бове

Kateqoriya:Müqəddəs Pyotra həsr edilmiş kilsələr
Kateqoriya:Fransadakı Roma-katolik kilsələri
Kateqoriya:1578-ci ildə tamamlanmış binalar və tikililər
Kateqoriya:1578-ci ildə tamamlanmış dini tikililər